***Ján 1,29 „Hľa, Baránok Boží, ktorý sníma hriech sveta.“***

Dnes už málokto pochybuje o tom, že Ježiš skutočne žil na tejto zemi. Existujú o ňom aj mimobiblické správy. Rovnako odkaz, ktorý po sebe zanechal prostredníctvom svojich nasledovníkov, je nepopierateľný. O tom, že Starý zákon obsahuje okolo 400 proroctiev vzťahujúcich sa práve na prvý príchod Mesiáša, sa ale už veľmi nevie.

Ježišovi súčasníci síce očakávali Mesiáša, ale mali o ňom celkom iné predstavy, než bola realita, s ktorou sa Ježiš predstavil. Pre všetkých, vrátane učeníkov, bol neuveriteľný zážitok, keď im začal vykladať časti Starého Zákona „…A počnúc od Mojžiša a od všetkých prorokov, vykladal im, čo sa naňho vzťahovalo vo všetkých Písmach.“ (Lukáš 24,25-27)

Biblické dôkazy naplnených proroctvo zo Starého zákona, ktoré nás uisťujú, že Ježiš je Mesiáš:

1. Jeho zázračné narodenie (Izaiáš 7,14 > Matúš 1,18)

2. Miesto jeho narodenia (Micheáš 5,1 > Matúš 2,1; Filip 2,6-7)

3. Jeho zapretie (Žalm 41,10 > Ján 13,26)

4. Cena zaplatená zradcami (Zachariáš 11,12 > Matúš 26,14-15)

5. Jeho bitie a mučenie (Izaiáš 50,6 > Matúš 26,67)

6. Prebodli jeho ruky a nohy (Žalm 22,17 > Ján 20,25)

7. Bol považovaný za revolucionára (Izaiáš 53,12 > Marek 15,27-28)

8. Žrebovali o jeho odev (Žalm 22,19 > Ján 19,23-24)

9. Jeho slová na kríži (Žalm 22,2 > Matúš 27,46)

Už hneď po páde Adama a Evy do hriechu vyslovil Boh proroctvo o Mesiášovi: „Nepriateľstvo ustanovujem medzi tebou a ženou, medzi tvojím potomstvom [Satanovi nasledovníci] a jej potomstvom [Kristovi nasledovníci]; ono [Ježiš] ti [Satanovi] rozšliape hlavu, ty [Satan] mu [Ježišovi] však zraníš pätu!“ (1. Mojžišova 3,15) V priebehu dejín izraelského národa obetný systém ukazoval na Krista ako Božieho baránka: „... Hľa, Baránok Boží, ktorý sníma hriech sveta.“ (Ján 1,29)

Ježiš bol úplne nepochopený svojimi najbližšími spolupracovníkmi, ktorí mali utkvelú predstavu, že sa stane kráľom v Jeruzaleme a prevezme vládu. Naopak Ježišov život bol životom služby, pokory, lásky, pochopenia, obetovania sa pre druhých atď. A to Ho priviedlo až na kríž, kde zomrel za hriechy celého ľudstva, potom bol vzkriesený a v Jeho krvi dostali ľudia dar večného života. Stačí Ježiša prijať a nasledovať Ho, dar spasenia je zadarmo a dostupný každému. Ježiš je osobnosťou, ktorá zmenila svet láskou, službou, pokorou a obetavosťou, a jedine v Ňom máme nádej na večný život.